Diari Oficial de la Generalitat Valenciana


Sumari del DOGV 6124, del 16-10-2009 (2009/11085)

RESOLUCIÓ de 28 de setembre de 2009, de la consellera de Justícia i Administracions Públiques i portaveu del Consell, per la qual es disposa l'execució de la sentència ferma número 687/2009, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6124

Data del DOGV
:   16-10-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/11803


Data del document
:   28-09-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

RESOLUCIÓ de 28 de setembre de 2009, de la consellera de Justícia i Administracions Públiques i portaveu del Consell, per la qual es disposa l'execució de la sentència ferma número 687/2009, del Tribunal Superior de Justícia de la Comunitat Valenciana. [2009/11930]  
Per Orde d'11 d'abril de 2005, d'esta Conselleria de Justícia i Administracions Públiques, es van convocar proves selectives d'accés al grup C, sector administració especial, educadors d'educació especial, torn d'accés lliure, convocatòria 26/04, corresponents a l'oferta d'ocupació pública de la Generalitat Valenciana de 2004 (DOCV de 21.04.2005).  
Per Acord del Tribunal de Selecció, de 3 d'octubre de 2006, es van fer públiques la relació definitiva d'aspirants aprovats i les puntuacions definitives del barem.  
Disconformes amb la puntuació assignada en la fase de concurs al participant Gonzalo Serralta Cabrera, les aspirants Encarnación Cabrera Ortolá i Emilia García Sevila van interposar recurs d'alçada davant de la Conselleria de Justícia i Administracions Públiques.  
Confirmat, en via administrativa de recurs, l'Acord de 3 d'octubre de 2006, la interessada va sotmetre a revisió en via contenciosa, davant del Tribunal Superior de Justícia de la Comunitat Valenciana, la resolució desestimatòria del seu recurs d'alçada.  
El recurs jurisdiccional, que es va substanciar pels tràmits del procediment ordinari, va ser dictat estimatòriament per la sentència 687/2009, de 22 de maig.  
Transcorregut el termini de preparació del recurs de cassació sense haver-se verificat el tràmit, la sentència va ser ferma.   
La Secció Segona de la Sala Contenciosa Administrativa del Tribunal Superior de Justícia, que va conéixer del recurs en única instància, va estimar parcialment la pretensió impugnatòria de les demandants. La part dispositiva de la sentència declara la nul·litat de l'Acord de 3 d'octubre de 2006 i de la resolució confirmatòria en alçada, deixant-los sense valor ni efecte, respecte a la puntuació atorgada en l'apartat «experiència professional 2» del barem de la fase de concurs a Gonzalo Serralta Cabrera (14,10 punts), amb l'efecte que se'n deriva respecte a la seua posició en les borses de treball corresponents.   
Vista l'acta de 25 de setembre de 2009, del Tribunal de Selecció de la referida convocatòria 26/04.  
Atesos els pronunciaments continguts en la resolució de la sentència 687/2009, del Tribunal Superior de Justícia de la Comunitat Valenciana, i de conformitat amb el que disposen l'article 118 de la Constitució espanyola i els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, quan establixen l'obligatorietat de compliment de les sentències i la resta de resolucions fermes dictades pels tribunals de Justícia, resolc:  
Declarar, a proposta del Tribunal de Selecció, que a Gonzalo Serralta Cabrera, DNI 45.380.820, li corresponen 1,50 punts en l'apartat EP2 del barem de la fase de concurs, amb la qual cosa obté una puntuació definitiva en la fase de concurs de 3,50 punts i, conseqüentment la qualificació final de 53,68 punts en el concurs-oposició de la convocatòria 26/04, d'accés al grup C, sector administració especial, Educadors d'Educació Especial, torn lliure.  
Contra la present resolució, podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 28 de setembre de 2009.- La consellera de Justícia i Administracions Públiques i portaveu del Consell: Paula Sánchez de León Guardiola.